מי שמשתתף בקורס נדרש לתרגל בכל יום לפחות 15 דקות – נשמע כביכול הרבה זמן, אבל כשחושבים על כל הזמן שהלך לכם לאיבוד בהתמקדות במחשבות שלא מקדמות אתכם, בדאגות, בנדודי שינה, בכאבים, בחוסר יכולת ליהנות מהחיים – התרגול הזה לא רק משתלם, אלא בסופו של דבר הוא מוסיף לך הרבה יותר זמן לחיים שלך. כי נוכחות קשובה, מפזרת את הערפל בחיים שלך, וכשחושבים מה עומד על המאזניים, כמובן שזה משתלם. אז כמו שאתה מוצא זמן להתקלח בערב, כדאי להכניס את התרגול לשגרה היומיומית. כי כמו שתלמידה שלי אמרה לי פעם: “הבנתי שהזמן הזה שאני יושבת למדיטציה עם הנשימה ועם הגוף הוא מצפן לעצמי“. לא יכולתי לנסח את זה טוב יותר. בכל מקרה, אחד הדברים היפים בתרגול מיינדפולנס, הוא שאפשר לתרגל אותה במגוון טכניקות, גם תוך כדי דברים אחרים שאנחנו עושים ביום יום: נוהגים, אוכלים, שוטפים כלים, מתקלחים וכדומה.